Waqt is-Summit tal-Ġnus Magħquda, li sar f’New York fid-19 ta’ Settembru 2016, il-mexxejja dinjija esprimew b’mod ċar ix-xewqa ta’ azzjoni deċiżiva biex isalvaw il-ħajja tal-immigranti u tar-refuġjati u jħarsulhom drittijiethom, u li jaqsmu din ir-responsabbiltà fuq livell globali. Għalhekk l-Istati ħadu l-impenn li qabel l-aħħar tas-sena 2018 ifasslu u japprovaw żewġ Global Compacts, wieħed għar-refuġjati u l-ieħor għall-immigranti.